Ragnar Már skoraði fimmu í leik fyrir Brighton Hinn ungi og efnilegi Skagamaður , Ragnar Már Lárusson sem nýverið gekk til liðs við Brighton á Englandi , skoraði fimm mörk fyrir U18 ára lið sitt í 10 - 0 sigri á Eastborough Town í gær . Fótboli.net greinir frá því að Ragnar sé vanur að spila á köntunum en í leiknum í gær hafi þjálfarar Brighton ákveðið að prófa að nota hann í fremstu víglínu . Þessi eldfljóti leikmaður þakkaði pent fyrir sig með því að skora fimm mörk í leiknum . Ragnar Már er 16 ára og hélt utan í sumar frá ÍA . Hann skoraði einnig mark fyrir U18 ára lið Brighton í leik gegn Arsenal á dögunum .